L'Ajuntament de Sagunt inicia les actuacions de millora dels carrers Cavallers, José Lerma i Gilet
27 de juny 2024

![](/media/c3oj1a4s/img_3355_c.jpg?width=850&height=566.6666666666666)

Els carrers **Cavallers, José Lerma i Gilet** ja es troben en procés de millora i renovació. L'Ajuntament de Sagunt ha invertit prop de 2 milions d'euros en una intervenció conjunta entre el departament de Manteniment i Aigües de Sagunt per a **substituir les infraestructures hidràuliques i condicionar i repavimentar les vies**.

![](/media/m1zmdi2v/img_2879_c.jpg?width=182&height=294&mode=max)

"Estem molt satisfets que, per fi, estes obres hagen pogut començar", ha expressat el regidor de Manteniment i Aigües, Javier Raro. L'edil ha detallat que, en estos moments, "s'ha començat ja la intervenció d'Aigües de Sagunt, que suposarà la **substitució de les infraestructures de subministrament i sanejament** d'aigües". Posteriorment, segons Raro, es procedirà a l'adequació del carrer, **renovant l'empedrat i millorant l'accessibilitat** dels carrers.

Així, la intervenció constarà de dos obres, dividides en set fases, amb la finalitat **d'evitar talls prolongats als carrers**. "Són una sèrie d'actuacions per a la millora global dels carrers i, per tant, suposaran determinades afeccions", ha explicat Javier Raro, al mateix temps que ha demanat a la ciutadania "comprensió davant les molèsties que les obres puguen ocasionar".

En suma, les intervencions tenen un **període d'execució aproximat de 13 mesos**, temps durant el qual es produiran algunes restriccions en els accessos als carrers Cavallers, José Lerma i Gilet. No obstant això, des del consistori "s'informarà amb cartelleria de les prohibicions i, en tot cas, es donarà un **itinerari alternatiu d'entrada i eixida**, perquè les persones residents no tinguen problemes a l'hora d'accedir-hi amb els seus vehicles", ha detallat l'edil de Manteniment i Aigües.

"És una intervenció en la qual treballem des de fa molt de temps amb la condició de **millorar l'estat dels carrers del centre històric**", ha afirmat Raro. A més d'esta intervenció, l'Ajuntament "ja es troba treballant per a escometre millores en totes les vies de la ciutat". A les obres dels carrers Cavallers, José Lerma i Gilet se sumen "les intervencions previstes en el **Pla de repavimentacions pluriennal** que, per primera vegada, contempla [actuacions al llarg dels pròxims tres anys](https://aytosagunto.es/va/actualitat/l-ajuntament-de-sagunt-reforca-el-manteniment-i-la-neteja-dels-carrers/) als **carrers dels diferents nuclis del municipi**, entre els quals el carrer Llarg, Palmereta, Sant Pere, Aragó o Racó d'Ademús, al Port de Sagunt i els carrers Mar Negre, Ramón Patuel, Azahar i Jazmines, a Almardà", ha conclòs Raro.

![](/media/fwregtqu/img_3363_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-inicia-les-actuacions-de-millora-dels-carrers-cavallers-jose-lerma-i-gilet/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-inicia-les-actuacions-de-millora-dels-carrers-cavallers-jose-lerma-i-gilet/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-inicia-les-actuacions-de-millora-dels-carrers-cavallers-jose-lerma-i-gilet/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-inicia-les-actuacions-de-millora-dels-carrers-cavallers-jose-lerma-i-gilet/)